Žmogus savo gyvenimą įprasmina kai jis susirenka ir pasisavina tas vertybes, 
kurios jį kelia ir kilnina, kurios eina per žmonių kartas ir amžius gyvąja dva- 
sia. Per penkis dešimtmečius tauta Tėvynėje tesėjo, nes pavergtoje tautoje gy- 
veno gyvoji dvasia. Tokia dvasia gyvenome ir mes. Šiandien ji mums dažnai 
išslysta iš rankų. Lietuvai atgavus laisvę, patekome į pavojų užsiliūliuoti, pasinerti 
daugiau į asmeninį gyvenimą. Ir viso to akivaizdoje, smulkėja veikla, smulkėjame 
ir mes. 


Bet Lietuvai labai daug ko reikia; tarp visų tų reikalingų dalykų, jai labai reikia 
(kaip visada reikėjo ir reikės) stiprios išeivijos. Nežinia, ką atneš ateitis. Kas būtų 
atsitikę, jeigu nebūtų buvę išeivijos: tokios išeivijos, kokia ji buvo? Kovojanti, 
šaukianti, kurianti, gal ir ne visai vieninga, ne visada sutarianti, bet lietuviška, kū- 
rybinga ir ugninga išeivija, kurią vedė ir palaikė g y v o j í dvasia. 


Galop, ar nesame vienas kitam reikalingi? Reikalingi džiaugsmu pasidalinti, vienas kito 
skausmą ir liūdesį panešti. Mūsų žmogiškos širdys ir toliau ieško ko nors didingo, 
mūsų gyvenimas ir toliau šaukiasi įprasminimo. Mes visa tai atrandame mūsų 
lietuviškoje jungtyje. Tik kartais patys to nepamatome ir nepajuntame. 


Neseniai teko kalbėtis su muziku Jim Robinson, kuris dažnai akompanuoja Dievo 
Motinos parapijos chorui. Jis užsiminė, kad choras ieško sau vardo. Ir tada jis man Clevelande Šieikninkiai 5 | y § 
kalbėjo: “Vardą renkantis, yra svarbūs du dalykai: jis turi būti katalikiškas ir lietuviš- įžodis apačioj: 4 a, op T salėje, 1995 V 7 d. Viršuj - jaunučių 
kas. Kiekvienas žmogus šitam kambary“, tęsė jis, "turi savo lietuvišką identitetą ir tai Á J 4E L TAS 

yra taip svarbu; tiek daug žmonių Amerikoje jokio identiteto neturi, jie nežino, kas 
jie yra". Reikia kitataučio, kad pamatytų mūsų lietuviško gyvenimo spindesį, kai tuo 
tarpu mes patys kartais matome tik to gyvenimo dulkes. 


Kartais taip pat tenka lietuviško gyvenimo diskusijose nugirsti "kvietimą" išeiti "iS 
parapijų rūsių“, t.y. atmesti “žemą” mūsų gyvenimo lygį ir eiti laimės ieškoti į "country" 
klubus. Lakštingala visur giedoti gali ir nereikia patiems nuvertinti tai kas per penkis 
dešimtmečius tuose taip vadinamuose "parapijų rūsiuose“ buvo sukurta, suplanuota ir 
atlikta. 


Pakeisti gal reikėtų tik vieną dalyką. Pakeisti tuos keturis vienskemenius žodelius iš 
“Tik jau ne aš“ į viltingus tris žodžius “Kodėl ne aš?” Tada, ir tik tada, ir šalčiausią 

žiemą sužydės gražiausios gėlės mūsų lietuviškose organizacijose, vienetuose, para- 

pijoje. 


Teauga ir tešildo praeivių širdis Švyturio darželio gėlės. 


Nijolė Kersnauskaitė 


